මෙය අඛණ්ඩව සිදුකරනු ලබන 50 වැනි ආලෝක පූජාව වීම විශේෂත්වයකි.අනුරාධපුර අටමස්ථානාධිපති ආචාර්ය පල්ලේගම සිරිනිවාස නාහිමියන් ප්‍රමුඛ අටමස්ථානයේ විහාරාධිපති ස්වාමින් වහන්සේලාගේ උපදෙස් අනුශාසනා හා සහභාගිත්වයෙන් මිහින්තලා විහාරස්ථ කාරක කාරකාදී නාහිමිපාණන් වහන්සේගේද අනුදැනුම සහිතව මෙවර පොසොන් දාන ශීල භාවනා ඇතුළු සියලු ආගමික වතාවත් සංවිධානය කරනු ලබන්නේ යැයි පොසොන් උත්සව කමිටු ප්‍රධානී හා අනුරාධපුර දිසා ලේකම් මහින්ද සෙනෙවිරත්න මහතා සඳහන් කළේය.පොසොන් පෝ දිනය ජූනි 04 දාට යෙදී ඇති අතර ජූනි 01 දා සිට 07 දක්වා කාලසීමාව අනුරාධපුර “පොසොන් සතිය” වශයෙන් ප්‍රකාශයට පත්කර ඇත.සිරිත් පරිදි පොසොන් මහා සති පිරිත් පින්කම ලබන මැයි 31 දා සාම්ප්‍රදායික පැන් පෙරහැරින් අනතුරුව මහමෙවුනාවේ විශේෂිත සති පිරිත් මණ්ඩපයේදී ආරම්භ වේ.